als_Latn dik_Latn ron_Latn
Drejtore e Përgjithshme e Doganave Zj. Elisa SPIROPALI, takon në Romë Drejtorin e Përgjithshëm te Agjensisë Doganore dhe Monopoleve të Italise, Z. Giuseppe PELEGGI
Në kuadrin e forcimit të bashkëpunimit bilateral midis administratave doganore shqiptare dhe italiane,më 7 Nëntor Zj. Spiropali zhvilloi një takim me homologun e saj Z. Giuseppe Peleggi.
Drejtorët e përgjithshëm të doganave respektive vlerësuan bashkëpunimin e ngushtë dhe diskutuan për zgjerimin e tyre.
Zj.Spiropali vlerësoi asistencën e gjithanshme që dogana italiane i ka dhënë ndër vite asaj shqiptare, nënvizoi ecurinë e projektit të Binjakëzimit që drejtohet nga ekspertët italianë dhe theksoi vullnetin e administratës shqiptare për të zgjeruar fushat e bashkëpunimit në luftën kundër kontrabandës, evazionit fiskal dhe korrupsionit.
« Aktualisht dogana shqiptare po përqëndrohet drejt modernizimit të sistemit dhe rritjes së efikasitetit në luftën kundër evazionit fiskal nëpërmjet shkëmbimit të informacionit. Për ne asistenca e administratës doganore italiane në fusha sensitive si analiza e rriskut, zbulimi i mallrave të fallsifikuara dhe rritja e kapaciteteve sidomos në sektorin e analizave laboratorike është prioritet – theksoi D.P.Doganave Shqiptare. »
Z. Peleggi shprehu vlerësimin për ecurinë e deritanishme të projekteve bilaterale si dhe atyre të IPA në kuadrin e BE dhe siguroi për gatishmërinë e plotë të administratës italiane për bashkëpunim të mëtejshëm.
D.P.Doganave, Zj. Spiropali vizitoi Laboratorin Doganor, sallën e monitorimit dhe analizës së rriskut, mallrat e fallcifikuara të zbuluara nga administrata doganore italiane dhe diskutoi për thithjen e eksperiecës së tyre në këto fusha.
als_Latn als_Latn als_Latn als_Latn als_Latn als_Latn als_Latn